МИНИСТЕРСТВО НА ВЪТРЕШНИТЕ РАБОТИ
ЗАПОВЕД

№ 8121К-15897/26.10.2026 г.

ОТНОСНО: Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи, Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи и докладна записка рег. № 3282р-32155/07.10.2026 г.,

ОБЯВЯВАМ:

І. Конкурс за преминаване в изпълнителска длъжност в Регионална дирекция „Гранична полиция“ - Драгоман при Главна дирекция „Гранична полиция“ - МВР, както следва:
ГРУПА
„СЪВМЕСТЕН КОНТАКТЕН ЦЕНТЪР ЗА ПОЛИЦЕЙСКО СЪТРУДНИЧЕСТВО“
- полицейски инспектор VІ - ІV степен (заместник-координатор) - 1 (една) вакантна длъжност.
ІІ. ИЗИСКВАНИЯ към кандидатите за участие в конкурса:

1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на младши изпълнителски длъжности;

2. Да имат придобита минимална образователно-квалификационна степен на висшето образование „Бакалавър“ по чл. 42, ал. 1, т. 1, б. „б“ от Закона за висшето образование;

2.1. Области на висшето образование - съгласно ПМС № 125/24.06.2002 г.;

2.2. Професионални направления - съгласно ПМС № 125/24.06.2002 г.;
3. Да имат завършен курс за първоначално професионално обучение в Академията на МВР;
4. Към крайната дата за подаване на заявленията за участие в конкурса да имат минимален професионален стаж в МВР не по-малко от 3 (три) години на младши изпълнителски длъжности;

5. Да имат или да получат разрешение за достъп до класифицирана информация по Закона за защита на класифицираната информация до ниво на сигурност „Поверително”;

6. Да имат квалификация: чуждоезикова подготовка (английски, френски или немски език) с ниво не по-ниско от А2, съгласно Общата Европейска езикова рамка и компютърна грамотност (работа с персонален компютър в MS Windows работна среда, работа с приложенията Word и Excel от MS Office);
7. Да отговарят на изискванията определени в Класификатор на длъжностите в МВР, утвърден със № 8121з-140/24.01.2017 г. на министъра на вътрешните работи;
8. Да отговарят на изискванията на длъжностната характеристика за длъжността;
9. Да нямат влязла в сила заповед за налагане на дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието не е изтекъл към крайната дата за подаване на заявленията за участие;

10. Да нямат образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;

11. Да не са временно отстранени от длъжност.

ІІІ. Необходими документи за участие, място и срок за подаването им:

1. В 10 (десет) дневен срок, считано от деня следващ датата на публикуване на заповедта в електронната страница на дирекция „Човешки ресурси“ - МВР, всеки кандидат подава заявление за участие в конкурса до председателя на конкурсната комисия и прилага следните документи: 

1.1. Копие на диплома за завършено в Република България висше образование ако не е вписана в регистъра по чл. 10, ал. 2, т. 3, буква „в“ от Закона за висшето образование.

В случай, че дипломата на кандидата е вписана в регистъра по чл. 10, ал. 2, т. 3, буква „в“ от Закона за висшето образование, в заявлението по т. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по т. 1 се посочва номерът, под който документът е регистриран в Националния център за информация и документация. Кандидатите имат задължение да извършват проверка в регистрите за наличието на регистрация на дипломата;

1.2. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуалните оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и т. 3 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, изготвена от съответното звено „Човешки ресурси“ по месторабота;
1.3. Копие на документ, удостоверяващ завършен курс за първоначално професионално обучение в Академията на МВР;

1.4. Копие от разрешението за достъп до класифицирана информация до ниво „Поверително“ или съгласие за проучване по Закона за защита на класифицираната информация;

1.5. Други документи (удостоверения, сертификати), съобразно обявените изисквания на конкурса.

2. Заявлението по т. 1 се регистрира в деловодството на структурното звено по месторабота и се изпраща по служебен ред в сектор „Човешки ресурси“ към Регионална дирекция „Гранична полиция“ - Драгоман (град Драгоман, улица „Захари Стоянов” № 58).
3. До участие в конкурса не се допускат кандидати, подали заявление извън срока по т. 1.
ІV. Начин за провеждане на конкурса:

1. На основание чл. 16, ал. 1, т. 1 от Наредба № 8121з- 406/14.04.2015 г. за условията и реда за провеждане на конкурс за преминаване в по- висока по вид длъжност на държавните служители в Министерството на вътрешните работи, професионалните знания на кандидатите да се проверят чрез писмена разработка в рамките на 180 минути по следната тематика:
- Закон за МВР и Правилника за устройството и дейността на МВР;

- Закон за защита на класифицираната информация и правилника за неговото прилагане; 

- Закон за защита на личните данни;

- Закон за българските лични документи;

- Закон за чужденците в Република България и правилника за прилагането му;

- Споразумение между правителството на Република България и правителството на Република Сърбия за изграждане и функциониране на Съвместен контактен център за полицейско и митническо сътрудничество;

- Споразумение между Европейската общност и Република Сърбия за обратно приемане на незаконно пребиваващи лица;

- Протокол между правителството на Република България и правителството на Република Сърбия за прилагане на Споразумението между Европейската общност и Република Сърбия за обратно приемане на незаконно пребиваващи лица;

- Споразумение между правителството на Република България и правителството на Република Сърбия за полицейско сътрудничество;

- Конституция на Република България;

- Държавен и дипломатичен протокол. Церемониал. Кореспонденция. Етикет. 

- Наредба № 8121з-922/22.07.2022 г. за реда за организацията и разпределянето на работното време, за неговото отчитане, за компенсирането на работата извън редовното работно време, режима на дежурство, времето за отдих и почивките на държавните служители по чл. 142, ал. 1, т. 1 и ал. 3 от Закона за министерството на вътрешните работи;

- Инструкция № 8121з-877/06.07.2021г. за дисциплината и дисциплинарната практика в МВР;

- Наредба № 8121з-433/16.03.2017 г. за професионалното обучение на служителите от Министерство на вътрешните работи; 

- Етичен кодекс за поведение на държавните служители в МВР.

1.2. Оценяването на писмените работи на кандидатите да се извършва в цели числа по петстепенна скала с най-ниска оценка 2 (две), а най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406/14.04.2015 г.

1.3. Определям елиминаторен праг от получената окончателна оценка - 4,00 (четири). Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.
2. Психологично изследване - съгласно Методика за провеждане на психологично изследване (Приложение № 1 към чл. 17, ал. 4 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР).
3. Структурирано интервю - съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР).

3.1. Начин на оценяване - съгласно т. 3 от Методиката за провеждане и оценка на структурирано интервю.

3.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.
4. Крайна оценка - сбор от оценката на професионалните знания и оценката от структурираното интервю.
V. Конкурсната процедура да се проведе в срок до 3 (три) месеца от деня, следващ датата на обявяването на заповедта в електронната страница на дирекция „Човешки ресурси“ - МВР.
VІ. Определям състав на конкурсната комисия:
…………………………………………………..
VІІ. Обжалване на конкурса - по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.

ІХ. Заповедта да се публикува в електронната страница на дирекция „Човешки ресурси“ - МВР - в интернет и интранет и да се изпрати на структурите по чл. 37 от Закона за МВР за сведение и изпълнение.

МИНИСТЪР:            /п/

